Bālziedu brūnkāte

Bālziedu brūnkāte (Orobanche pallidiflora) ir brūnkāšu suga, kuru daži autori uzskata par Orobanche reticulata pasugu. Tā ir sastopama Eiropas austrumu daļā, tostarp, gandrīz visā Latvijas teritorijā.

Parasti grupas aug kūdrainās, atklātās vai pusatklātās vietās mitrās pļavās un krūmājos. Parazitē uz purva dadža (Cirsium palustre) vai, biežāk, lēdzerkstes (Cirsium oleraceum). Vienīgā ģints suga Latvijā, kas aug mitrās, dūksnainās vietās. Izzūd pļavu hidromeliorācijas un vēlākas rekultivācijas dēļ. Līdzīgi citām brūnkātēm spēj pastāvēt tikai ciešā saistībā ar saimniekaugu. Ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2.kategorijā.

 Atsauces 

Kategorija:Brūnkātes
Kategorija:Latvijas flora
Kategorija:Parazītiskie augi